Bybelskool » Wat is die sakramente? – Kolossense 2:11-12
Omdat julle één is met Christus is julle ook besny, nie met 'n besnydenis deur mense nie, maar met die besnydenis van Christus. Hierdie besnydenis bestaan uit die wegneem van julle sondige geaardheid. Toe julle gedoop is, is julle saam met Christus begrawe. Omdat julle één is met Hom is julle ook saam met Hom opgewek. Julle geloof in die krag van God het dit moontlik gemaak – hierdie selfde krag wat Jesus uit die dood opgewek het! (NLV)
Die sakramente is 'n getuienis van ons éénheid met Christus. Só was dit met die besnydenis in die Ou Verbond. Só is dit met die doop in die Nuwe Verbond. Die doop getuig aan ons dat ons saam met Hom begrawe is in die dood vir die sonde, en saam met Hom opgewek is uit die dood om vir God te lewe. Die krag van God wat in Christus gewerk het, is ook in ons aan die werk. Die doop is 'n teken daarvan. Ons lewe saam met God is die gevolg daarvan.
1. Watter perspektief gee hierdie gedeelte vir jou op die waarde wat die doop vir jou het?
2. Hoe help hierdie gedeelte jou om jouself te reken as dood vir die sonde en lewend vir God?
3. Lees die verse later vandag weer om jou te herinner dat die doop jou herinner aan jou dood vir die sonde en jou opstanding in 'n lewe vir God.
4. Jy kan later vanaand die gedeelte weer lees in die konteks van Kolossense 2 sowel as my bydrae daaroor: Kolossense 2:6-23 – Geloof en gedrag word op Jesus as Here gebou.